KOMISIJOS SPRENDIMAS
2009 m. rugpjūčio 5 d.
iš dalies keičiantis Sprendimo 2003/467/EB nuostatas dėl paskelbimo, kad tam tikrose valstybėse narėse ir jų regionuose oficialiai nenustatyta galvijų bruceliozė
(pranešta dokumentu Nr. C(2009) 6086)
(Tekstas svarbus EEE)
(2009/600/EB)
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1964 m. birželio 26 d. Tarybos direktyvą 64/432/EEB dėl gyvūnų sveikatos problemų, turinčių įtakos Bendrijos vidaus prekybai galvijais ir kiaulėmis (1), ypač į jos A priedo II skyriaus 7 punktą,
kadangi:
(1)
Direktyvoje 64/432/EEB nustatyta, kad gali būti paskelbta, jog valstybėje narėje arba jos dalyje galvijų bruceliozė oficialiai nenustatyta, jeigu galvijų bandos atitinka tam tikras toje direktyvoje nustatytas sąlygas.
(2)
Valstybių narių regionų, kuriuose nebuvo nustatyta galvijų bruceliozė, sąrašai pateikti 2003 m. birželio 23 d. Komisijos sprendime 2003/467/EB, nustatančiame tam tikrose valstybėse narėse ar valstybių narių regionuose, kuriuose oficialiai nenustatytos tuberkuliozė, bruceliozė ir enzootinė galvijų leukozė, galvijų bandų statusą (2).
(3)
Airija ir Lenkija pateikė Komisijai dokumentus, kuriais įrodoma, kad visoje šalių teritorijoje laikomasi atitinkamų Direktyvoje 64/432/EEB nustatytų sąlygų, kad būtų galima paskelbti, jog šiose valstybėse narėse galvijų bruceliozė oficialiai nenustatyta.
(4)
Įvertinus Airijos ir Lenkijos pateiktus dokumentus, reikėtų paskelbti, kad visoje šių valstybių narių teritorijoje galvijų bruceliozė oficialiai nenustatyta.
(5)
Portugalija pateikė Komisijai dokumentus, kuriais įrodoma, kad Azorų salų autonominio regiono Fajalo ir Santa Marijos salose laikomasi atitinkamų Direktyvoje 64/432/EEB numatytų sąlygų, kad būtų galima paskelbti, jog šiose Portugalijos salose galvijų bruceliozė oficialiai nenustatyta.
(6)
Ispanija taip pat pateikė Komisijai dokumentus, kuriais įrodoma, kad Ispanijos Tenerifės Santa Kruso ir Las Palmaso provincijose laikomasi atitinkamų Direktyvoje 64/432/EEB numatytų sąlygų, kad būtų galima paskelbti, jog šiose Ispanijos provincijose galvijų bruceliozė oficialiai nenustatyta.
(7)
Įvertinus Portugalijos ir Ispanijos pateiktus dokumentus, reikėtų paskelbti, kad minėtose šių valstybių narių salose ir provincijose galvijų bruceliozė oficialiai nenustatyta.
(8)
Todėl Sprendimas 2003/467/EB turėtų būti atitinkamai iš dalies pakeistas.
(9)
Šiame sprendime numatytos priemonės atitinka Maisto grandinės ir gyvūnų sveikatos nuolatinio komiteto nuomonę,
PRIĖMĖ ŠĮ SPRENDIMĄ:
1 straipsnis
Sprendimo 2003/467/EB II priedas iš dalies keičiamas pagal šio sprendimo priedą.
2 straipsnis
Šis sprendimas skirtas valstybėms narėms.
Priimta Briuselyje, 2009 m. rugpjūčio 5 d.